CELEX: 32016R1253
Language: lt
Date: 2016-07-29 00:00:00
Title: 2016 m. liepos 29 d. Komisijos įgyvendinimo reglamentas (ES) 2016/1253, kuriuo iš dalies keičiamos Reglamento (ES) Nr. 92/2010 nuostatos, susijusios su muitinių ir nacionalinių statistikos institucijų keitimusi duomenimis ir statistinės informacijos rengimu (Tekstas svarbus EEE)

30.7.2016   
               
               
                  LT
               
               
                  Europos Sąjungos oficialusis leidinys
               
               
                  L 205/12
               
            KOMISIJOS ĮGYVENDINIMO REGLAMENTAS (ES) 2016/1253
      2016 m. liepos 29 d.
      kuriuo iš dalies keičiamos Reglamento (ES) Nr. 92/2010 nuostatos, susijusios su muitinių ir nacionalinių statistikos institucijų keitimusi duomenimis ir statistinės informacijos rengimu
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. gegužės 6 d. Europos Parlamento ir Tarybos reglamentą (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis, panaikinantį Tarybos reglamentą (EB) Nr. 1172/95 (1), ypač jo 6 straipsnio 1 dalį ir 7 straipsnio 2 dalį,
      kadangi:
      
                  (1)
               
               
                  Reglamentu (EB) Nr. 471/2009 nustatyta bendra prekybos prekėmis su ES nepriklausančiomis šalimis sistemingo Europos statistikos rengimo sistema. Pagrindinis šių statistinių duomenų šaltinis yra muitinės deklaracijos. Minėtas reglamentas parengtas atsižvelgiant į konkrečias muitinio įforminimo supaprastinimo naujoves, kurios turėjo būti taikomos pagal Europos Parlamento ir Tarybos reglamentą (EB) Nr. 450/2008 (2) (toliau – Modernizuotas muitinės kodeksas). Visų pirma atsižvelgta į savikontrolės nuostatas, pagal kurias atleidžiama nuo prievolės pateikti muitinei deklaraciją, ir centralizuoto muitinio įforminimo nuostatas, pagal kurias muitinės importo ar eksporto formalumus galima atlikti daugiau nei vienoje valstybėje narėje;
               
            
                  (2)
               
               
                  Europos Parlamento ir Tarybos reglamentu (ES) Nr. 952/2013 (3) (toliau – Sąjungos muitinės kodeksas) Modernizuotas muitinės kodeksas panaikintas ir nuo 2016 m. gegužės 1 d. pakeistos Tarybos reglamente (EEB) Nr. 2913/92 (4) pateiktos su muitų teise susijusios nuostatos;
               
            
                  (3)
               
               
                  Komisijos įgyvendinimo sprendime (ES) 2016/578 (5) nustatyta darbo programa, nurodyta Sąjungos muitinės kodekso 280 straipsnyje, ir pateikiama kitų nuostatų, susijusių su elektroninėmis muitinės sistemomis, kurios turės būti sukurtos pagal tą programą;
               
            
                  (4)
               
               
                  kol nebus sukurtos šios elektroninės sistemos, Komisijos deleguotuoju reglamentu 2016/341 (6) (Pereinamojo laikotarpio deleguotasis aktas) numatytos pereinamojo laikotarpio priemonės, kuriomis muitinės turi keistis informacija tarpusavyje ir su ekonominės veiklos vykdytojais bei tą informaciją saugoti;
               
            
                  (5)
               
               
                  Reglamentas (EB) Nr. 471/2009 įgyvendintas 2010 m. vasario 2 d. Komisijos reglamentu (ES) Nr. 92/2010 (7);
               
            
                  (6)
               
               
                  Reglamentą (ES) Nr. 92/2010 reikia pritaikyti prie Sąjungos muitinės kodekso, ypač jo nuostatas, susijusias su konkrečiomis muitinių ir nacionalinių statistikos institucijų keitimosi duomenimis procedūromis, visų pirma atsižvelgiant į muitinės procedūrų supaprastinimą, vadinamą centralizuotu muitiniu įforminimu, nustatytą Sąjungos muitinės kodekso 179 straipsniu;
               
            
                  (7)
               
               
                  rengiamoje statistinėje informacijoje turėtų būti atsižvelgiama į muitinių pritarimą muitinės deklaracijų dėl skirtingoms muitų tarifo subpozicijoms priskiriamų prekių rengimo supaprastinimui;
               
            
                  (8)
               
               
                  norint gauti informacijos apie ekonomiškai svarbią pervežimo tarp valstybių narių operaciją po muitinio įforminimo, jei tai importas, arba prieš jį, jei tai eksportas, reikėtų imtis priemonių atitinkamai valstybei narei nustatyti prekybos statistikos tikslais;
               
            
                  (9)
               
               
                  pakeitimai, dėl kurių reikia pritaikyti duomenų perdavimą iš valstybių narių Komisijai (Eurostatui), turėtų būti taikomi tik mėnesiniams ataskaitiniams laikotarpiams, o pirmasis ataskaitinis mėnuo turėtų būti 2017 m. sausis;
               
            
                  (10)
               
               
                  Reglamentas (ES) Nr. 92/2010 turėtų būti atitinkamai iš dalies pakeistas;
               
            
                  (11)
               
               
                  šiame reglamente numatytos priemones atitinka Prekybos su ES nepriklausančiomis šalimis statistikos komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Reglamentas (ES) Nr. 92/2010 iš dalies keičiamas taip:
      
                  1)
               
               
                  1 straipsnis pakeičiamas taip:
                  „1 straipsnis
                  Muitinių ir nacionalinių statistikos institucijų keitimosi duomenimis būdai
                  1.   Šiame reglamente vartojamų terminų apibrėžtys:
                  a)   pereinamojo laikotarpio centralizuotas muitinis įforminimas– centralizuotas muitinis įforminimas, nustatytas Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas (*) (toliau – Sąjungos muitinės kodeksas), 179 straipsnyje, kurį atliekant dalyvauja daugiau nei viena valstybė narė, ir kai muitinės tarpusavyje keičiasi informacija pagal Komisijos deleguotojo reglamento (ES) 2016/341 (**) 18 straipsnį;
                  b)   automatizuotas centralizuotas muitinis įforminimas– centralizuotas muitinis įforminimas, kurį atliekant dalyvauja daugiau nei vienos valstybės narės muitinės ir kai muitinės tarpusavyje keičiasi informacija, naudodamos tarpvalstybines elektronines sistemas, skirtas importo ar eksporto centralizuotam muitiniam įforminimui, kaip nustatyta darbo programoje, nurodytoje Sąjungos muitinės kodekso (***) 280 straipsnyje.
                  2.   Nacionalinės muitinės nedelsdamos, vėliausiai per mėnesį nuo mėnesio, kurį buvo priimtos muitinės deklaracijos arba su jomis susiję muitinės sprendimai, nacionalinėms statistikos institucijoms pateikia importo ir eksporto duomenis, pagrįstus muitinės deklaracijomis,
                  
                              a)
                           
                           
                              kurios buvo joms pateiktos arba
                           
                        
                              b)
                           
                           
                              dėl kurių jiems pagal Komisijos įgyvendinimo reglamento (ES) 2015/2447 (****) 225 straipsnį leidimo turėtojo sistemoje naudojant tiesioginę elektroninę prieigą yra prieinama papildoma deklaracija.
                              Jei pateikti statistiniai duomenys yra koreguojami ar keičiami, muitinės nacionalinėms statistikos institucijoms pateikia patikslintus importo ir eksporto duomenis.
                           
                        Prievolė teikti muitinės deklaracijų duomenis nacionalinei statistikos institucijai netaikoma muitinės deklaracijoms, kurioms taikomas automatizuotas centralizuotas muitinis įforminimas ir kurios turi būti pateiktos kitai valstybei narei pagal 3 dalį.
                  Pirmoji pastraipa neturi poveikio nacionalinių statistikos institucijų teisei gauti administracinius duomenis ir juos naudoti pagal Europos Parlamento ir Tarybos reglamento (EB) Nr. 223/2009 (*****) 17a straipsnį.
                  3.   Nuo keitimosi duomenimis elektroniniu būdu mechanizmo įdiegimo dienos pagal Reglamento (EB) Nr. 471/2009 7 straipsnio 2 dalį, tai yra, kai tik atitinkama valstybė narė pradeda taikyti automatizuotą centralizuotą muitinį įforminimą, pradedamos taikyti šios nuostatos:
                  jei muitinės deklaracijai taikomas automatizuotas centralizuotas muitinis įforminimas, muitinė, kuriai pateikiama muitinės deklaracija, užtikrina, kad jos duomenų kopijos būtų perduodamos valstybės narės, kurioje prekės yra tuo metu, kai jos išleidžiamos muitinės procedūrai atlikti, muitinei laikantis tokių pat terminų, kaip nustatyta 2 dalies pirmoje pastraipoje. Prievolė perduoti duomenis taip pat taikoma muitinės deklaracijoms, dėl kurių pagal Įgyvendinimo reglamento (ES) 2015/2447 225 straipsnį leidimo turėtojo sistemoje naudojant tiesioginę elektroninę prieigą yra prieinama papildoma deklaracija.
                  Laikoma, kad duomenų perdavimas užtikrinamas ir terminų laikomasi, jei perdavimas tarp valstybių narių vykdomas pagal Įgyvendinimo reglamento (ES) 2015/2447 231 ir 232 straipsnių nuostatas.
                  Gaunančioji muitinė nedelsdama persiunčia duomenis savo nacionalinei statistikos institucijai. Ši nuostata neturi poveikio nacionalinių statistikos institucijų teisei gauti administracinius duomenis ir juos naudoti pagal Reglamento (EB) Nr. 223/2009 17a straipsnį.
                  4.   Nacionalinėms statistikos institucijoms paprašius muitinės patikrina, ar jų pateikti importo ir eksporto duomenys yra teisingi ir išsamūs.
                  
                     (*)  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1)."
						
                  
                     (**)  2015 m. gruodžio 17 d. Komisijos deleguotasis reglamentas (ES) 2016/341, kuriuo Europos Parlamento ir Tarybos reglamentas (ES) Nr. 952/2013 papildomas tam tikrų Sąjungos muitinės kodekso nuostatų taikymo pereinamuoju laikotarpiu, kol bus įdiegtos tam tikros elektroninės sistemos, taisyklėmis ir iš dalies keičiamas Deleguotasis reglamentas (ES) 2015/2446 (OL L 69, 2016 3 15, p. 1)."
						
                  
                     (***)  Naujausias – 2016 m. balandžio 11 d. Komisijos įgyvendinimo sprendimas (ES) Nr. 2016/578, kuriuo nustatoma darbo programa, susijusi su Sąjungos muitinės kodekse numatytų elektroninių sistemų kūrimu ir diegimu (OL L 99, 2016 4 15, p. 6)."
						
                  
                     (****)  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558)."
						
                  
                     (*****)  2009 m. kovo 11 d. Europos Parlamento ir Tarybos reglamentas (EB) Nr. 223/2009 dėl Europos statistikos, panaikinantis Europos Parlamento ir Tarybos reglamentą (EB, Euratomas) Nr. 1101/2008 dėl konfidencialių statistinių duomenų perdavimo Europos Bendrijų statistikos tarnybai, Tarybos reglamentą (EB) Nr. 322/97 dėl Bendrijos statistikos ir Tarybos sprendimą 89/382/EEB, Euratomas, įsteigiantį Europos Bendrijų statistikos programų komitetą (OL L 87, 2009 3 31, p. 164).“"
						
               
            
                  2)
               
               
                  2 straipsnio 1 dalies a punktas pakeičiamas taip:
                  
                              „a)
                           
                           
                              įgyvendinant 1 straipsnyje nurodytas prievolės muitinės pateiktais importo ir eksporto duomenimis;“.
                           
                        
            
                  3)
               
               
                  2 straipsnio 2 dalis iš dalies keičiama taip:
                  
                              i)
                           
                           
                              g punktas pakeičiamas taip:
                              
                                          „g)
                                       
                                       
                                          prekių kodą;
                                          kai statistinė informacija rengiama naudojant duomenų šaltinį, nurodytą Reglamento (EB) Nr. 471/2009 4 straipsnio 1 dalyje, ir, kiek žinoma nacionalinei statistikos institucijai, tam šaltiniui turi poveikio muitinės sutikimas pagal Sąjungos muitinės kodekso 177 straipsnį, nacionalinė statistikos institucija numato savo rengiamoje statistinėje informacijoje galimybę nustatyti duomenis, kurių reikalingumui ar kokybei turi poveikio tas sutikimas;“;
                                       
                                    
                        
                              ii)
                           
                           
                              h punktas pakeičiamas taip:
                              
                                          „h)
                                       
                                       
                                          valstybę narę, kurioje prekės yra tuo metu, kai jos išleidžiamos muitinės procedūrai atlikti. Vis dėlto nacionalinės statistikos institucijos privalo rengti šią informaciją tik tais atvejais, jei importas ar eksportas yra susiję su muitinės deklaracijomis, kurioms taikomas pereinamojo laikotarpio centralizuotas muitinis įforminimas;
                                          valstybę narę, kurioje pateikta muitinės deklaracija. Vis dėlto nacionalinės statistikos institucijos privalo rengti šią informaciją tik tais atvejais, jei importas ar eksportas yra susiję su muitinės deklaracijomis, kurioms taikomas automatizuotas centralizuotas muitinis įforminimas;“;
                                       
                                    
                        
                              iii)
                           
                           
                              i punktas pakeičiamas taip:
                              
                                          „i)
                                       
                                       
                                          paskirties valstybę narę importo atveju.
                                          Kai muitinės duomenų apie paskirties valstybę narę importo atveju neturima, valstybė narė naudoja bet kokią kitą muitinės deklaracijos informaciją, kuri, kaip ji mano, reikalinga išorės prekybos statistikai pagal paskirties valstybę narę rengti.
                                          Jei nacionalinės statistikos institucijos negauna jokios tiesioginės ar netiesioginės informacijos šiai statistikai parengti, jos nurodo šalies kodą QV, jei mano, kad paskirties valstybė narė skiriasi nuo valstybės narės, kurioje prekės yra tuo metu, kai jos išleidžiamos muitinės procedūrai atlikti;“;
                                       
                                    
                        
                              iv)
                           
                           
                              j punktas pakeičiamas taip:
                              
                                          „j)
                                       
                                       
                                          faktinio eksporto valstybę narę eksporto atveju.
                                          Kai muitinės duomenų apie faktinio eksporto valstybę narę eksporto atveju neturima, nacionalinė statistikos institucija naudoja bet kokią kitą muitinės deklaracijos informaciją, kuri, kaip ji mano, reikalinga išorės prekybos statistikai pagal faktinio eksporto valstybę narę rengti.
                                          Jei nacionalinės statistikos institucijos negauna jokios tiesioginės ar netiesioginės informacijos šiai statistikai parengti, jos nurodo šalies kodą QV, jei mano, kad faktinio eksporto valstybė narė skiriasi nuo valstybės narės, kurioje prekės yra tuo metu, kai jos išleidžiamos muitinės procedūrai atlikti;“;
                                       
                                    
                        
                              v)
                           
                           
                              l punktas pakeičiamas taip:
                              
                                          „l)
                                       
                                       
                                          šalį siuntėją arba išsiuntimo šalį importo atveju;“.
                                       
                                    
                        
            
                  4)
               
               
                  2 straipsnio 3 dalies pirmas sakinys pakeičiamas taip:
                  „Statistiniai duomenys koreguojami dėl nepateiktų, pavėluotai pateiktų ar neišsamių duomenų.“
               
            
                  5.
               
               
                  2 straipsnio 4 dalies pirmas sakinys pakeičiamas taip:
                  „Valstybės narės gali rengti mažiau išsamią informaciją, nei nurodyta Reglamento (EB) Nr. 471/2009 6 straipsnio 1 dalyje, apie individualius sandorius, nesiekiančius statistinės ribinės vertės.“
               
            2 straipsnis
      Įsigaliojimas ir taikymas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      1 straipsnio 3 ir 4 dalys pradedamos taikyti nuo 2017 m. sausio mėn. ataskaitinio laikotarpio.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. liepos 29 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 152, 2009 6 16, p. 23.
      
         (2)  2008 m. balandžio 23 d. Europos Parlamento ir Tarybos reglamentas (EB) Nr. 450/2008, nustatantis Bendrijos muitinės kodeksą (Modernizuotas muitinės kodeksas) (OL L 145, 2008 6 4, p. 1).
      
         (3)  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).
      
         (4)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
      
         (5)  2016 m. balandžio 11 d. Komisijos įgyvendinimo sprendimas (ES) 2016/578, kuriuo nustatoma darbo programa, susijusi su Sąjungos muitinės kodekse numatytų elektroninių sistemų kūrimu ir diegimu (OL L 99, 2016 4 15, p. 6).
      
         (6)  2015 m. gruodžio 17 d. Komisijos deleguotasis reglamentas (ES) 2016/341, kuriuo Europos Parlamento ir Tarybos reglamentas (ES) Nr. 952/2013 papildomas tam tikrų Sąjungos muitinės kodekso nuostatų taikymo pereinamuoju laikotarpiu, kol bus įdiegtos tam tikros elektroninės sistemos, taisyklėmis ir iš dalies keičiamas Deleguotasis reglamentas (ES) 2015/2446 (OL L 69, 2016 3 15, p. 1).
      
         (7)  2010 m. vasario 2 d. Komisijos reglamentas (ES) Nr. 92/2010, kuriuo įgyvendinamos Europos Parlamento ir Tarybos reglamento (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis, nuostatos dėl muitinių ir nacionalinių statistikos institucijų keitimosi duomenimis, statistinės informacijos rengimo ir kokybės vertinimo (OL L 31, 2010 2 3, p. 4).